ร่วมอาลัยเจ้าสัววิชัย วิลเลียม-เคท เสด็จ 28 พ.ย.
อัยยวัฒน์ซึ้งที่ทรงเมตตา,เจ้าชายวิลเลียมและเจ้าหญิง แคทเธอรีน ดยุกและดัชเชสแห่งเคมบริดจ์จะเสด็จเยือนสโมสรเลสเตอร์ ซิตี้ เมืองเลสเตอร์ เพื่อทรงร่วมไว้อาลัยให้กับ ,วิชัย ศรีวัฒนประภา, ที่เสียชีวิตพร้อมผู้ติดตามและนักบินรวมทั้งหมด 5 ศพ จากเหตุการณ์เฮลิคอปเตอร์ตกที่สนามคิง เพาเวอร์ สเตเดียม นับเป็นการเสด็จเยือนครั้งแรกของราชวงศ์อังกฤษ สร้างความปลื้มปีติยินดีแก่ชาวสโมสร พร้อมเสด็จเยือนมหาวิทยาลัยเลสเตอร์ อัยยวัฒน์ สุดซาบซึ้ง เผยนับเป็นการแสดงออกถึงความเมตตาต่อครอบครัวของผู้เสียชีวิต เหล่าพนักงานและนัก ฟุตบอลของสโมสร ตลอดจนชาวเมืองซึ่งมีความผูกพันกับพ่อ,เจ้าชายวิลเลียม ดยุกแห่งเคมบริดจ์และเจ้าหญิงแคทเธอรีน ดัชเชสแห่งเคมบริดจ์ พระชายา มีหมายกำหนดการเสด็จเยือนสโมสรเลสเตอร์ ซิตี้ เมืองเลสเตอร์ ประเทศอังกฤษ ในวันที่ 28 พฤศจิกายน เพื่อร่วมไว้อาลัยให้กับผู้เสียชีวิตในเหตุการณ์เฮลิคอปเตอร์ตกเมื่อวันที่ 27 ตุลาคม ที่สนามคิง เพาเวอร์ สเตเดียม,ทั้งนี้ ทั้งสองพระองค์จะร่วมไว้อาลัยให้กับผู้เสียชีวิตในเหตุการณ์เฮลิคอปเตอร์ตกที่สนามดังกล่าว คือ อดีตประธานสโมสรเลสเตอร์ นายวิชัย ศรีวัฒนประภา กับผู้ติดตาม 2 คน และนักบินอีก 2 คน เนื่องจากทั้งดยุกและดัชเชสแห่งเคมบริดจ์ทรงรู้จักกับนายวิชัย ศรีวัฒนประภา เป็นการส่วนตัว รวมทั้งทรงรับทราบถึงความอบอุ่นและความเมตตาที่ชาวเมืองเลสเตอร์และเหล่าแฟนบอลของสโมสร แสดงออกถึงความรักในตัวนายวิชัยอย่างยิ่งใหญ่และมากมายมหาศาล หลังเกิดเหตุการณ์อันเศร้าสลดขึ้น นอกจากนี้ ทั้งสองพระองค์ยังทรงทราบข่าวเรื่องงานการกุศลที่อดีตประธานสโมสรร่วมบริจาคให้กับสโมสรฟุตบอลเลสเตอร์ ซิตี้ อีกด้วย,ในวันดังกล่าว เจ้าชายวิลเลียมและพระชายา จะเสด็จไปยังสถานที่ไว้อาลัย ซึ่งอยู่ใกล้กับคิง เพาเวอร์ สเตเดียม โดยผู้บริหารสโมสรเลสเตอร์และทุกคนในสโมสร ต่างมีความปีติยินดีอย่างยิ่ง ที่ได้เฝ้ารับเสด็จ ทั้งสองพระองค์และนับเป็นการเสด็จเยือนครั้งแรกของราชวงศ์อังกฤษ โดยจะมีการแนะนำให้เจ้าชายวิลเลียมและพระชายาได้รู้จักกับคณะผู้บริหารสโมสรและนักฟุตบอล พร้อมทั้งจะร่วมพบปะกับพนักงานและอาสาสมัครที่มาช่วยย้ายสิ่งของไว้อาลัยหลายพันชิ้นบริเวณด้านหน้าสเตเดียมหลังเกิดอุบัติเหตุ เยี่ยมชมสนามกีฬาคิง เพาเวอร์ สเตเดียม พูดคุยกับตัวแทนของแต่ละองค์กรการกุศลที่นายวิชัยได้ให้การสนับสนุนและเล่าถึงการพัฒนาชีวิตของผู้คนในชุมชนเลสเตอร์ให้ดีขึ้น,จากนั้นทั้งเจ้าชายวิลเลียมและเจ้าหญิงแคทเธอรีน พระชายา มีกำหนดเยี่ยมมหาวิทยาลัยเลสเตอร์ที่สโมสรเลสเตอร์ ซิตี้ ให้การสนับสนุนด้านการศึกษา และนายวิชัยยังบริจาคเงินกว่า 1 ล้านปอนด์ ช่วยสนับสนุนการวิจัยด้านการแพทย์ผ่านการแต่งตั้งศาสตราจารย์ด้านสุขภาพเด็ก,นายอัยยวัฒน์ ศรีวัฒนประภา รองประธานสโมสรฟุตบอลเลสเตอร์ ซิตี้ เปิดเผยว่า นับเป็นเกียรติสำหรับทุกคนที่เกี่ยวข้องกับสโมสรเลสเตอร์ ซิตี้ เพื่อเตรียมรับเสด็จดยุกและดัชเชสแห่งเคมบริดจ์ ที่สนามคิง เพาเวอร์ สเตเดียม การที่ทั้งสองพระองค์เสด็จมาเยือน เพื่อร่วมแสดงความไว้อาลัย นับเป็นการแสดงออกถึงความเมตตาต่อครอบครัวของผู้ที่เสียชีวิต เหล่าพนักงาน และนักฟุตบอลของสโมสร ตลอดจนชาวเมืองซึ่งมีความผูกพันกับพ่อของผม,ทั้งสโมสรและชุมชน พวกเราตั้งใจที่จะนำเสนอสิ่งที่ดีที่สุดของเลสเตอร์ ทั้งในรูปแบบของเมืองที่ได้เผชิญหน้ากับโศกนาฏกรรมและในการทำงานที่ยิ่งใหญ่ ที่เราจะสานต่อภายใต้ในชื่อของพ่อผมในฐานะที่เป็นส่วนหนึ่งของมรดกที่ท่านได้มอบให้ นายอัยยวัฒน์กล่าว
เจ้าชายวิลเลียมและเจ้าหญิง แคทเธอรีน ดยุกและดัชเชสแห่งเคมบริดจ์จะเสด็จเยือนสโมสรเลสเตอร์ ซิตี้ เมืองเลสเตอร์ เพื่อทรงร่วมไว้อาลัย 
เจ้าสัววิชัย,วิชัย ศรีวัฒนประภา,เจ้าชายวิลเลียม,เจ้าหญิงแคทเธอรีน,ข่าวหน้า1,ข่าวทั่วไป